Covid-19-statistieke: Aantal nuwe gevalle daal steeds | Maroela Media
Suid-Afrika het Vrydag 6 141 nuwe gevalle van Covid-19 aangeteken. Dit is minder as Donderdag se 7 150 nuwe gevalle en heelwat minder as die tussen 14 000 en 21 000 nuwe gevalle wat 'n paar weke gelede aangemeld is.
Die departement van gesondheid het laat Vrydag die statistieke vir die dag bekendgemaak.
Die meeste nuwe gevalle is in KwaZulu-Natal (1 801) en Gauteng (1 064) aangemeld. In Mpumalanga is 762 nuwe gevalle aangemeld en in die Wes-Kaap het 678 mense positief getoets vir Covid-19.
Met 386 770 gevalle is Gauteng tans die provinsie met die meeste gevalle wat sedert die begin van die pandemie in Suid-Afrika aangemeld is. KwaZulu-Natal is egter die provinsie met die meeste aktiewe gevalle, met 46 071 mense hier wat tans die virus onder lede het. Die Oos-Kaap het die minste, met 2 813 aktiewe gevalle in dié provinsie aangemeld.
Luidens die departement se verklaring het Suid-Afrika tans 'n herstelkoers van 89%. Altesaam 528 nuwe sterfgevalle is wel aangemeld. Die meeste sterftes is in KwaZulu-Natal (195), Gauteng (126) en die Oos-Kaap (95) aangeteken. Verder is sterftes in Mpumalanga (23), Limpopo (16), die Noord-Kaap (11) en die Vrystaat (10) aangeteken.
OVK oorweeg versoek om verkiesing uit te stel
Lyk my die Ivermax werk….
Nou ja, toe! Laat ons nou almal ons NORMALE lewens hervat en wanneer ons siek raak, gou bv. Ivermectin en/of enige van die ander medikasies neem, in kombinasie met watookal nodig is om gesond te word! Toe, toe!